Yessuddes wenmalu n CNAPESTE imsegrawen, yeɣra-d i weɣlif n umahil akken ad yili d abdammasAsinas, 13 Fuṛaṛ 2018 12:31
LEZZAYER TAMANEƔT– Yessuddes Useqqamu Aɣelnaw Afulman n Yixeddamen n Usselmed n Wegzum Akerḍan n Ussegmi (CNAPESTE) acḥal n yemsegrawen deg Lezzayer Tamaneɣt d twilayin niḍen ass n letniyen deg wakud aydeg ay iga asunded seg wass n 30 Yennayer, am wakken ay d-iger tiɣri i uneɣlaf n umahil, Mourad Zemali, akken ad yili d abdammas gar wenmalu-a d weɣlif n ussegmi aɣelnaw akken ad d-afen tifratin i wuguren yerzan anmalu-a.
Aseqqamu n uɣlan : ad tili tɣimit ass n lexmis ara yerzun tuttriwin titlayaninAynas, 12 Fuṛaṛ 2018 17:08
LEZZAYER TAMANEƔT – Ad yeg Useqqamu n Uɣlan ass n lexmis i d-iteddun yiwet n tɣimit ara yerzun tuttriwin titlayanin i ddeqs n yinesɣuma n Unabaḍ, i d-yenna ass n letniyen yiwen n ulɣu n Useqqamu.
Mass Hamel yemmeslay akked umtil-is almani ɣes useǧhed n umedhel gar tfekkiwin n Temsulta n snat n tmuraAynas, 12 Fuṛaṛ 2018 16:15
LEZZAYER TAMANEƔT – Aseǧhed n umedhel gar tfekkiwin n Temsulta tazzayrit akked telmanit d asentel yersen deg tlemmast n umdiwenni, ass n letniyen deg Lezzayer, gar n unemhal amatu n Tɣellist taɣelnawt, ajiniral ameqqran Abdelghani Hamel, akked unemhal amatu n Temsulta tafidiralit talmanit, Dieter Romann.
Asegmi : aneɣlaf n Umahil yeɣra i CNAPESTE akken ad yeḥbes asunded-is, ad yezwer adiwenniAynas, 12 Fuṛaṛ 2018 16:02
LEZZAYER TAMANEƔT - aneɣlaf n Umahil, n usemres akked Tɣellist tanmettit, Mourad Zemali yeɣra-d, ass n letniyen deg Lezzayer, iselmaden igan asunded akken ad ḥebsen amussu-nsen n usunded akken ad yezzewren adiwenni ’’i lfayda n yibalmuden akked tmurt’’.
Ubẓen yiwen n uferdis yettallen tigrawin n yiremmaɣen deg Tubiret (aɣlif n Temḥaddit)Asiḍyas, 10 Fuṛaṛ 2018 15:54
LEZZAYER TAMANEƔT – Tubeẓ, yiwet n tsensirt n Tredsa taɣelnawt taɣerfant, ass n larebɛa deg Tubiret, yiwen n uferdis yettallen tigrawin n yiremmaɣen, i d-yenna ass n ssebt uɣlif n Temḥaddit taɣelnawt deg yiwen n ulɣu.
Aneɣlaf amezwaru atunsi yesnemmer askasi yerzan anegmu amnaḍanAsimwas, 09 Fuṛaṛ 2018 15:46
SAKIET SIDI YOUCEF (TUNES)- Aneɣlaf amezwaru atunsi Youssef Chahed yesnemmer, ass n laxmis di Sakiet Sidi Youcef (Tunes), askasi yerzan anegmu n temnaḍin tigelisatin yella ger tmurt-is akk d Lezzayer, ayagi almend n umulli wis 60 n tedyanin n Sakiet Sidi Youcef.
Asmal n tmaziɣt: aḍfar n webrid n tegtirawt i lmend n weḥraz n tutlayt (amazzag)Akwas, 08 Fuṛaṛ 2018 14:50
TIZI WEZZU– Yenna-d unemhal n Wammas Aɣelnaw Asensegman d Wesnilsan i Usselmed n Tmaziɣt, ass n laṛebɛa deg Tizi Wezzu, dakken yessefk ad yettwaḍfer webrid n tegtirawt i kra n yiseggasen deffir ussenṣeb n tmaziɣt i lmend n weḥraz n tutlayt.
Amulli wis 60 n ẓẓeḍma ɣef Sakiet Sidi Youcef: Ahmed Ouyahia ass n laxmis di TunesAkras, 07 Fuṛaṛ 2018 15:47
LEZZAYER TAMANAƔT – Aneɣlaf amezwaru, Ahmed Ouyahia, ad iṛuḥ ass n laxmis ɣer Tunes akken ad yesselwi d wemtil-ines atunsi, Youcef Chahed, timesbaniyin n wesmekti n umulli ɣef ẓẓeḍma tamḥeṛṣant ɣef Sakiet Sidi-Youcef, id-iwekked ass n laṛebɛa yiwen n wulɣu n yiweẓla uneɣlaf amezwaru.
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn